

ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. Իրավական ակտի ընդունման անհրաժեշտությունը 
	 Սույն որոշման նախագծի ընդունումը բխում է ՀՀ կառավարության 2021 թվականի նոյեմբերի 18-ի N 1902-Լ որոշման «Հայաստանի Հանրապետության կառավարության 2021-2026 թվականների գործունեության միջոցառումների» ծրագրի 37-րդ և 42-րդ կետերի դրույթներից, ինչպես նաև մարզերում մշակութային-ժամանցային կայնքը աշխուժացնելու, ՀՀ քաղաքացիների մասնակցությունը մշակութային միջոցառումներին բնականոն պահանջ դարձնելու, ինչպես նաև «Ֆեստիվառ»  փառատոնի երրորդ համերգը հավուր պատշաճի կազմակերպելու անհրաժեշտությունից:
2. Ընթացիկ իրավիճակը և խնդիրները
 	«Ֆեստիվառ» երաժշտական փառատոնը մեկնարկել է 2023 թվականին և իրականացվում է ամեն տարի հուլիս-օգոստոս ամիսներին: Փառատոնը պարզապես համերգային ծրագիր չէ։ Այն այցելուներին առաջարկում է հանգստյան օրերն անցկացնել տվյալ համայնքում՝ այցելելով տեսարժան վայրեր, մասնակցելով տեղական արտադրանքի տոնավաճառին, ծանոթանալով համայնքի մշակութային կյանքին, վայելելով հայաստանյան հայտնի արտիստների համերգային ծրագրերը։ Նախագծի իրականացումը նպաստելու է մշակութային զբոսաշրջությանը և մարզային մշակութային կյանքի ակտիվացմանը, ժամանցային միջոցառումների ապակենտրոնացմանը, նոր զբոսաշրջային ուղղությունների զարգացմանը, ինչպես նաև մարզային տնտեսության խթանմանը: Համերգը կայանալու է բացօթյա ձևաչափով: Միջոցառմանը զուգահեռ նախատեսվում է ներկայացնել հայաստանյան տնտեսվարողների արտադրանքը՝ ցուցահանդես վաճառքի ձևաչափով: Նախագիծը կրելու է պարբերական բնույթ:    Մեկնարկը տրվել է 2023 թվականի հուլիս-օգոստոս ամիսներին՝ Լոռու Վանաձոր, Գեզարքունիքի Գավառ և Սյունիքի Սիսիան քաղաքներում և ունեցել շուրջ 50000 այցելու: 2024 թվականին փառատոնը իրականացվել է Գյումրիում, Իջևանում և Եղեգնաձորում և ունեցել շուրջ 57000 այցելու։ 2025 թվականին փառատոնը իրականացվել է օգոստոս- սեպտեմբեր ամիսներին՝ Արտաշատում, Հրազդանում և Արմավիրում և ունեցել շուրջ 55000 այցելու։ Այս տարի «Ֆեստիվառ» փառատոնի շրջանակում արդեն իսկ իրականացվել է 2 համերգ` Թալին և Գորիս քաղաքներում: Եվս մեկ համերգ նախատեսվում է անցկացնել ՀՀ Գեղարքունիքի մարզի Ճամբարակ քաղաքում՝ 2026 թ. օգոստոսի 29-ին:
[bookmark: _GoBack]   Փառատոնի իրականացման համար «1196.Մարզերի մշակութային զարգացման ծրագրի»  «11001.Մշակութային միջոցառումների իրականացում ՀՀ մարզերում» միջոցառումով նախատեսված է 180,000.0 հազար դրամ, որից փառատոնի 2 համերգների կազմակերպման համար հատկացվել է 152,319.4 հազար դրամ, ծրագրի առկա մնացորդը 28,059.6 հազար դրամ է: Հանրային հեռուստաընկերության կողմից Ճամբարակում միջոցառումն իրականացնելու համար ներկայացվել է 51,237.0 հազար դրամի նախահաշիվ, լրացուցիչ անհրաժեշտ է  23,177.4 հազար դրամ (ներառյալ ԱԱՀ):
   Նախահաշվում ներառված ծախսերի արժեքները ձևավորվել են նախնական շուկայական ուսումնասիրությունների, համադրելի միջոցառումների փորձի և կազմակերպիչների կողմից ներկայացված առաջարկների հիման վրա։
     
3. Կարգավորման նպատակը և բնույթը
    Լրացուցիչ գումարի հատկացումը կնպաստի «Ֆեստիվառ» փառատոնի ամբողջական և պատշաճ իրագործմանը:  Միջոցառման նպատակն է՝ մարզերում մշակութային-ժամանցային կայնքի աշխուժացումը և ՀՀ քաղաքացիների մասնակցությունը մշակութային միջոցառումներին բնականոն պահանջ դարձնելու անհրաժեշտության իրականացմանը: 
   Փառատոնի շրջանակներում նախատեսվում է կազմակերպել համերգ՝ Իվետա Մուկուչյանի, Արամ MP3-ի, Աթենա Մանուկյանի, Էմմիի, Սիմոնի, Պարգի, Սրբուկի և Արծվիկի և պարային խմբերի մասնակցությամբ: Միջոցառման շրջանակում մարզի բնակիչներն ու հյուրերը կկարողանան ծանոթանալ տեղական արտադրանքին: Փառատոնը բաց կլինի հանրության լայն շրջանակների համար, իսկ համերգին նախատեսվում է 10 000 հանդիսատեսի ներկայություն:
   
4. Նախագծի մշակման գործընթացում ներգրավված ինստիտուտները և անձինք
Իրավական ակտի նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության մասնագետների կողմից՝ Հայաստանի հանրային հեռուստաընկերության հետ համատեղ:

5. Իրավական ակտի կիրարկման դեպքում ակնկալվող արդյունքը
	Լրացուցիչ գումարի հատկացումը կնպաստի «Ֆեստիվառ» նախագծի պատշաճ և ամբողջական իրագործմանը, ինչպես նաև Հայաստանի ճանաչելիության և վարկանիշի բարձրացմանը, անվտանգ ու ժամանակակից երկրի դիրքավորմանը, մշակութային զբոսաշրջության շրջանակների ընդլայնմանը: Այն կարող է ապահովել երկրի տնտեսական աճը, ստեղծել բիզնես միջավայրի ձևավորման նոր հնարավորություններ:    Ծրագրի շահառուներն են Հայաստանի երաժշտասեր և ժամանցասեր հանրությունը, Հայաստանում գտնվող և միջոցառմանը մասնակցելու նպատակով  Հայաստան ժամանած զբասաշրջիկները:  Ծրագրի շահառուներն են լինելու նաև սոցիալական խոցելի խմբեր: 
 
6. Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն
Միջոցառումը կազմակերպման համար Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեի եկամուտներում և ծախսերում փոփոխություններ չի առաջանում: Առաջարկվում է լրացուցիչ 23,177.4 հազար դրամ (ներառյալ ԱԱՀ) գումարը տրամադրել 2026 թվականի ՀՀ պետական բյուջեի «1168. Արվեստների ծրագիր» «11053.Համաշխարհային աստղի հայաստանյան հյուրախաղեր» միջոցառման համար ՀՀ ԿԳՄՍ նախարարությանը նախատեսված հատկացումներից:
7. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:
8. «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».
Որոշման նախագիծը համահունչ է Հայաստանի Հանրապետության կառավարության 2021-2026 թվականների գործունեության միջոցառումների ծրագրի Մշակույթ բաժնի 33 կետին՝ Հայ մշակույթի հանրահռչակում, հանրային լայն մասնակցության ապահովում մշակութային կյանքին:

9. Այլ տեղեկություններ.
Չկան:

















